મારા એનેસ્થેશીયા આપવા વાળા ડોક્ટર મેડમને મેં પૂછ્યું, શું બેહોશીમાં અર્ધજાગૃત મનની હરકતો કે વાતો જોઈ શકાય? યાદ રાખી શકાય? તેમણે કહ્યું, પ્રયત્ન કરી જુઓ…. મારા હાથમાં બોટલ ચડાવતા પોરવેલી સોય વાળી વેનના એક ભાગમાં તેમણે બેહોશીનું ઈંજેક્શન આપ્યું, મને કહે, ઉંડો શ્વાસ લો અને આંખો બંધ કરો, અને હું ઉંડો શ્વાસ લઈને આંખો બંધ કરું એ પહેલા તો જાણે એક કાળુ ધુમાડાનું વાદળ ચારે તરફ ઘેરાતુ હોય એવો ભાસ થયો.